'n Stogastiese proses of soms ook 'n lukrake proses genoem is die teenoorgestelde van 'n deterministiese proses (of deterministiese stelsel) in waarskynlikheidsleer. In plaas daarvan dat net een moontlike 'werklikheid' oorweeg word oor hoe 'n proses moontlik met tyd kan ontwikkel, is daar in 'n lukrake proses 'n onbepaaldheid in sy toekomstige ontwikkeling soos beskryf deur waarskynlikheidsverspreidings. Dit beteken dat selfs al is die aanvanklike toestand (of vertrekpunt) bekend, daar vele waarskynlikhede bestaan oor waar die proses kan opeindig, al dra sommige moontlikhede 'n hoër waarskynlikheid as ander. 'n Stogastiese proses is 'n tydgeïndekseerde toevalsveranderlike X t {\displaystyle X_{t}\,} waar die waardes van die proses X t ( ω ) {\displaystyle X_{t}(\omega )\,} afhang van ω {\displaystyle \omega \,} wat uit die steekproefruimte Ω {\displaystyle \Omega \,} is. ω {\displaystyle \omega \,} verteenwoordig iets soos 'n (moontlike) toestand van die wêreld waarin dié spesifieke X t ( ω ) {\displaystyle X_{t}(\omega )\,} waargeneem word.